Kategóriavita:KISZ-tagok

message: Ez  elég szerencsétlen besorolás, mert nem minden volt KISZ-tag politikus. Bináris ide 2007. december 18., 14:57 (CET)
Ezek épp mind azok, a kategória neve rossz… „volt KISZ-tag politikusok” kéne talán. – Alensha  üzi m 2007. december 18., 14:59 (CET)
Bátorkodtam, mert ha ez a kritika áll, akkor a Kategória:Magyar politikusok alkatjainak jelentős része nem jó. Pl. Kategória:Magyarországi pártok korábbi tagjai, Kategória:Megszűnt magyarországi pártok tagjai, de akár mehetünk tovább olyanok felé is, mint Kategória:SZDSZ-tagok s az összes többi hasonló. Ha tagja vagy/voltál egy pártnak, az még nem azt jelenti, hogy politikus vagy. Ezt az egészet egyben kéne átgondolni.– Korovioff vita 2007. december 18., 15:12 (CET)

message: Anno a KISZ szervezettsége a gimnáziumokban 80 % fölött volt. A KISZ-tagság semmiféle politikai elkötelezettséget, szerepvállalást nem jelentett; a (roppant ritka, 5 % alatti) demonstratív távolmaradás viszont igen. Egyetemen persze már egészen más volt a helyzet; ott divat volt kimaradni. Odáig azonban KISZ-tag volt jóformán mindenki, aki tovább szeretett volna tanulni, mert azt pletykálták, hogy az számít a felvételin.
Emiatt aztán azon politikusok elsöprő többsége, akik fennen hirdetik, hogy ők nem voltak KISZ-tagok, ezt úgy érti, hogy az egyetemen nem. A többiek jó kilenc tizede szimplán hazudik. Szóval, a kategóriát értelmetlennek tartom, mert:
* politikai jelentése nincs;
* a besorolások önkényesek (egyes, volt KISZ-tag politikusok ide kerülnek, mert tudjuk róluk/bevallják, mások nem kerülnek ide, mert nem tudjuk róluk/nem vallják be).
Szóval, ez a kategória nekem afféle rosszízű stigmatizálásnak tűnik.
De ha úgy gondoljátok, hogy kell ilyen, akkor rittyentsen valaki rólam egy szócikket: megvan mindhárom KISZ-kitüntetésem, és tíz évig voltam az MSZP Országos Választmányában.
P/c vita 2008. január 14., 00:25 (CET)
replies: text: Ábszoljútna egyetértek! A KISZ kimúlása 1988-ra tehető, és az akkori tagtömeg mára a derékhadat jelenti az országban. Gyakolrtailag mindenki, aki ma a politikai, gazdasági, kulturális (najó, itt nem mind), tudományos életben tevékenykedik, és van már vagy 40 éves, tagja volt a KISZ-nek. Az úttörőkor felső határához érve (18 év) kötelező jelleggel került elő az örsi gyűlésen a KISZ-tagság kérdése, és magától értetődő volt, hogy szinte kivétel nélkül mindenki belépett.

text: Semmi értelme embereket ebbe a kategóriában megjelentetni, kb. olyan lenne, mintha arról csinálnánk kategóriát, hogy "akiknek két füle van". – Burumbátor Hajnali Tudósklub 2008. január 14., 05:35 (CET)
Csatlakozom az előttem szólókhoz. Tegyük fel törlési szavazásra. Bináris ide 2008. január 14., 07:53 (CET)

text: Addig is elhelyeztem a sablont Orbán Viktornál (és töröltem azt az állítást, hogy ő a székesfehérvári KISZ-mogalom vezetője lett volna). Ha valaki volna oly kedves, és feltenné a kategóriát Kövér Lászlóhoz és Varga Mihályhoz... nekem most éppen mennem kell a Földtani Társulatba.
Kösz: P/c vita 2008. január 14., 11:59 (CET)
Szerintem olyan embernek is hozzá kell szólnia aki nem volt KISZ tag, vagy nehezebben viselte meg a dolgot. Az én apámat (az osztályból egyedül) nyilvánosan "nem felvehetőnek" nyilvánították a szülők "maszek" jellege miatt. 
Egy KISZ lista sok dolgot világossá tenne, mert a KISZ-en belüli szerepvállalás feltüntetése magyarázatot adna a mára közszereplővé vált egykori KISZ-emberek eredményeire. Nem mondom, hogy minden KISZ-es közszereplő lett, de rengeteg az átfedés és ez nem véletlen.

text: Kedves anonim, „KISZ-lista” nyilván itt nem kell, de nem értek egyet azzal a nézettel, hogy a KISZ-tagok kategóriába helyezés stigmatizálás. Pont azért nem, mert nagyjából tudjuk, mit jelentett (ha mégse, akkor tájékozatlanok vagyunk, vagy horribile dictu rossz a KISZ-szócikkünk). Amennyiben valaki említésre méltó pozíciót töltött be a KISZ-ben, annak meg nyilván a szócikkébe kell bele kerülnie. Aki nem említésre méltó, annak meg nem is lesz szócikke. P/c, azt hiszem, nem csak legenda volt, hogy számított a továbbtanulásnál. Az egyetemen már nem igazán, legalábbis a rendszer vége felé már biztosan nem. A további boldogulásban, vagy „boldogulásban” meg még akkor is és azután is számított. Persze, nem mindenkiből lesz emír. – Korovioff vita 2009. március 18., 17:49 (CET)
thread_title:  Pasteur/c fényezi magát